बाबर अली ने धीरे धीरे बच्चों को जुटा तो लिया था लेकिन दिक्कत थी उनके लिए कापी किताब जुटाने की। तब इन्होने रामकृष्ण परमहंस संस्था से सम्पर्क किया और उनसे निवेदन किया कि वो गरीब बच्चों को पढ़ाने का काम करते हैं और उनके पास इतने पैसे नहीं हैं कि वो इनके लिए किताब कापी का इंतजाम कर सकें। इस तरह रामकृष्ण परमहंस संस्था उनकी मदद को आगे आया और वहां पढ़ने वाले बच्चों के लिये कापी किताबों का इंतजाम किया। इतना ही नहीं जब बाबर अली की टीचर को पता चला कि वो दूसरे बच्चों को पढ़ाने का काम करते हैं तो उन्होने बाबर अली को चॉक का भरा डिब्बा दिया। इस तरह वो जो कुछ स्कूल से सीख कर घर आते वो इन बच्चों को पढ़ाते। धीरे धीरे उनके पास आने वाले बच्चों की संख्या बढ़ती गई और इस तरह रोज बच्चे बाबर अली के स्कूल से लौटने का इंतजार करते ताकि वो उनको पढ़ायें। तो दूसरी ओर बाबर अली भी अच्छे टीचर की भांति उनको पढ़ाने का काम करने लगे।